tomron87/hebrew-wikipedia-sentences-corpus huggingface dataset:
יוצרי הסרט הצהירו בעבר כי בכוונתם להמשיך ולהפיק טרילוגיית סרטים שתבוסס על הסדרה אם הסרט יצליח בקופות, אבל למרות ההצלחה בקופות ההפקה לא יצאה לפועל בגלל הכישלון בביקורות.
לדברי אהרון איהז יוצרי הסדרה נטשו את הרעיון ליצור עונה רביעית לסדרה כדי להתמקד בסרט של שאמלאן אבל מאוחר יותר אמרו שעצותיהם כמעט שלא נלקחו ולא הייתה להם שום תרומה לעשיית הסרט.
לדברי היוצרים לא תוכננה עונה רביעית.
נטפליקס הכריזו בספטמבר 2018 שהפקת גרסת לייב-אקשן של הסדרה תתחיל ב-2019. יוצרי הסדרה המקורית, דימרטינו וקונייצקו, היו אמורים להיות מפיקים-שותפים של הסדרה החדשה.
הם אמרו שבכוונתם ליצור את הסדרה עם "צוות שחקנים מגוון תרבותית, ללא וייט-וושינג ".
הוכרז שג'רמי צוקרמן , שהלחין את המוזיקה לסדרה המקורית, יחזור לעבוד על הסדרה החדשה.
מאוחר יותר דחה ג'רמי צוקרמן את השמועה.
באוגוסט 2020, הכריזו דימרטינו וקונייצקו ברשתות החברתיות שהם פורשים מההפקה בשל הבדלים יצירתיים.
חברת ההוצאה לאור דארק הורס קומיקס פרסמה סדרה של רומנים גרפיים בין 2012 ל-2019 אשר נכתבו על ידי הקומיקסאי האמריקאי ג'ין לואן יאנג וממשיכות את סיפורם של "צוות האווטאר" לאחר סיום אירועי הסדרה.
טרילוגיית "ההבטחה", שפורסמה ב-2012 בשלושה חלקים, עוסקת במושבות אומת האש שנבנו בשטחים הכבושים בממלכת האדמה.
טרילוגיית "החיפוש" מתרכזת בצוקו ואזולה ובמסע שלהם למצוא את אמם, שגורשה מאומת האש.
הטרילוגיה השלישית, "הקרע", מספרת על ההקמה של רפבליק סיטי והיחסים בין טוף בייפונג לאביה.
הטרילוגיה הבאה, "צל וערפל", עוקבת אחר קבוצת מורדים המנסה להדיח את צוקו משלטונו.
הטרילוגיה החמישית, והאחרונה שנכתבה על ידי לואן יאנג, "צפון ודרום", מתארת את חזרתם של קטרה וסוקה לשבט המים הדרומי, ואילו הטרילוגיה השישית בסדרה, "חוסר איזון", נכתבה על ידי פיית' ארין היקס ועוסקת בימיה הראשונים של העיר רפאבליק סיטי.
אוטוואז (ברוסית : АвтоВАЗ), AvtoVAZ, היא חברה בת רוסית (בעבר סובייטית) של רוסטק, לייצור כלי רכב.
החברה הוקמה בשנת 1966 בעיר טוליאטי, במחוז סמרה, באמצעות ידע איטלקי מחברת פיאט.
העיר נקראה כהוקרה לאיטליה על שמו של פלמירו טוליאטי.
בעבר נקראה בשם VAZ (וולז'סקי אוטומבילני זאווד).
המפעל ייצר בעבר את מכוניות ה"ז'יגולי", רכב השטח "ניבה", ומכוניות ה"סמרה" שאף יובאו באופן סדיר לישראל.
תוצרת המפעל בהווה משווקת תחת המותג "לאדה".
אווטוואז היא יצרנית כלי הרכב הגדולה ברוסיה, ומקדימה את מפעל כלי הרכב של גורקי.
ב-20 ביולי 1966 הוחלט על הקמה של מפעל ממשלתי לייצור כלי רכב בעיר טוליאטי.
לפי ההסכם, תוכניות ההקמה, הספקת הציוד והכשרת העובדים הייתה באחריות פיאט.
ב-14 בינואר 1967 החלה בניית מפעל הייצור בפרויקט שהוכרז כ"כלל סובייטי".
אלפי אנשים, צעירים בעיקר, הועסקו בבניית המפעל הגדול.
משנת 1969 התחילה ההכשרה של עובדי המפעל, ברובם אותם האנשים שבנוהו.
כמו כן נמשכה ההרכבה של הציוד שהיה מיוצר ב-844 מפעלים בברית המועצות, ו-900 מפעלים ממדינות אחרות.
ב-19 באפריל 1970 יצאו מפס היצור שש מכוניות ראשונות מדגם "ז'יגולי" (VAZ 2101), הבנויות על בסיס של המכונית האיטלקית פיאט 124. בכך השלים המפעל הגעה לייצור מכוניות תוך 3 שנים בלבד, לעומת השש הצפויות.
בשנת 1976 החל ייצור דגם VAZ 2106 שהיה הדגם היוקרתי של המפעל במהלך בסוף שנות ה-70 ועד למחצית שנות ה-80.
ב-21 בדצמבר 1973 עבר המפעל ביקורת של מבקרי המדינה הסובייטיים בציון "מעולה", לאחר שכלי הרכב המיליון יצא מפס הייצור.
בשנת 2003 נוצר אב-טיפוס של מכונית ספורט לאדה רבולושן.
ב-22 בדצמבר 2006 נחתם הסכם עם החברה הקנדית MAGNA INTERNATIONAL למטרת הקמה של מפעל יצור חדיש למכוניות.
הפרויקט בהשקעה משותפת של 1.6-1.7 מיליארד דולר מיועד להקים מפעל נוסף בעל כושר ייצור של 440 אלף כלי רכב בשנה.
בעשור השני של המאה ה-21 עומדת יכולת הייצור של המפעל על 670 אלף מכוניות בשנה.
ג'נרל מוטורס האמריקאית מחזיקה בבעלות חלקית על מניותיו ומייצרת בו רכב שטח בשם "שברולט ניבה".
עוד מחזיקות במניות המפעל חברת פז'ו הצרפתית וממשלת רוסיה.
כיום חברת האם היא רנו.
המפעל מייצר חלקי חילוף גם לדגמים שלא מיוצרים כבר.
הייצור מכוון לרוב לשוק המקומי, ומוביל במכירות ברוסיה ומדינות ברית המועצות לשעבר.
בשנת 2008 יצר המפעל כ-800 אלף מכוניות.
ואולם בהמשך הואט קצב הייצור ובשנת 2012 נבנו כ-600 אלף מכוניות ובשנת 2017 כ-490 אלף מכוניות.
בשנת 2015 מונה בו אנדרסון למנכ"ל.
הוא ביצע תוכנית רחבה של התייעלות ופיטורים.
למרות זה המפעל לא הצליח להתרומם ולעבור לרווח.
בשנת 2021 יצר המפעל כ-340 אלף מכוניות.
בעקבות פלישת רוסיה לאוקראינה בתחילת 2022 חברת רנו החליטה לצאת מפעילות ברוסיה והמפעל חזר לייצור דגמים מקוריים, בהם LADA Aura ,LADA Iskra ,LADA Granta ,LADA Vesta ,LADA Largus ,LADA Niva Legend ,LADA Niva Travel ואחרים.
אווטה (Aveta) או דיה אווטה (Dea Aveta) היא אלה במיתולוגיה הקלטית המזוהה עם אימהות ופריון וכן עם לידה.
כמו כן האלה הייתה מזוהה עם מעיין בטריר (בגרמניה של ימינו).
בטריר וכן בטולון-סור-אלייה שבצרפת התגלו פסלונים רבים המתארים את האלה מחזיקה בידה תינוק או סל פירות.
בטריר התגלה מקדש המוקדש לאלה זו, ושמה התגלה על כתובות בשווייץ ובקוט-ד'אור שבצרפת.
אווטאר הוא סרט מדע בדיוני אפי תלת-ממדי אמריקאי שיצא לאקרנים ב-18 בדצמבר 2009. את הסרט ביים ג'יימס קמרון ומככבים בו סאם וורת'ינגטון, זואי סלדנה, סיגורני ויבר, מישל רודריגז וג'ובאני ריביסי.
הסרט היה מועמד לתשעה פרסי אוסקר ומתוכם זכה בשלושה - צילום, אפקטים מיוחדים וניהול אמנותי.
בנוסף, זכה הסרט בשני פרסי גלובוס הזהב בקטגוריות הסרט הדרמטי הטוב ביותר והבמאי הטוב ביותר, וכן בתשעה פרסי סאטורן בקטגוריות הסרט, השחקן הראשי, השחקנית הראשית, שחקן המשנה, שחקנית המשנה, הבימוי, הכתיבה, הפסקול והאפקטים המיוחדים.
הסרט יצא לאור בפורמט רגיל, בפורמט תלת-ממדי וכן בפורמט IMAX.
תקציבו נאמד ב-237 מיליון דולר והוא מהווה פריצת דרך קולנועית במובנים של טכנולוגיית הסרטה, של התפתחות דרך הצפייה בתלת-ממד ושל צילום סטריאוסקופי עם מצלמות שתוכננו במיוחד עבור ההפקה.
ב-16 בנובמבר 2010, יצאה מהדורת ה-Blu-ray של הסרט, אשר נוסף לגרסה הקולנועית מכילה גם גרסה מורחבת הכוללת 16 דקות נוספות, כמו גם 45 דקות של סצנות מחוקות.
ב-1 באוגוסט 2013, הודיע ג'יימס קמרון כי יצולמו במקביל 4 סרטי המשך.
סרט המשך ראשון יצא בדצמבר 2022 בעוד שאר שלושת סרטי ההמשך שיצאו אחריו מתוכננים כולם לצאת בחודש דצמבר גם כן בשנים 2023, 2025 ו-2027. מספר שחקנים מהסרט חזרו לגלם את דמויתיהם גם בסרטים הבאים, כמו וורת'ינגטון, סלדנה, סטיבן לאנג וויבר.
במשך עשור דורג הסרט כרווחי ביותר בהיסטוריה, ובכך עקף סרט נוסף של ג'יימס קמרון, "טיטאניק", עד שנעקף זמנית על ידי "הנוקמים: סוף המשחק".
בדומה למדינות אחרות, הוא הפך לסרט הרווחי ביותר בכל הזמנים גם בישראל.
ב-13 במרץ 2021 שב הסרט ודורג כסרט הרווחי ביותר בכל הזמנים, עם הכנסות בסך 2.802 מיליארד דולר, תוך שהוא מחליף את "הנוקמים: סוף המשחק", שהכנסותיו הסתכמו עד אותו יום ב-2,797,501,328 דולר.
השינוי התרחש אחרי שביום שישי ה-12 במרץ, הבמאי הביא לכדי הפצה מחודשת של הסרט בנקודות ברחבי העולם מכיוון שהסרט הנוקמים עקף אותו, כך הופץ הסרט פעם נוספת בסין, וההפצה החוזרת הכניסה תוך יממה סכום של 80 מיליון רנמינבי (12.3 מיליון דולר).
בספטמבר 2022 התקיימה הפצה חוזרת רחבה של הסרט ברחבי העולם.
זאת, לקראת יציאת סרט ההמשך "אווטאר: דרכם של המים", בחודש דצמבר.
בסיפור המתרחש בשנת 2154, הירח פנדורה הוא ירחו של ענק גזים בצביר הכוכבים אלפא קנטאורי, עולם חוצני שופע צמחייה ויערות גשם המלא בצורות חיים, חלקן מדהימות ביופיין, חלקן קטלניות.
הכוכב מאוכלס בגזע של פראים-אצילים דמויי אנוש הקרוי נאבי.
בהתאם לכבידה הנמוכה על פנדורה גובה הנאבי כשלושה מטרים, והם בעלי זנב ועורם כחול; השפה המקומית של גזע הנאבי היא הנא'בית, אם כי ביכולתם לדבר גם באנגלית.
הנאבי חיים בהרמוניה עם הטבע, אשר על פי אמונתם מציית לישות בשם אייווה, שהיא מקור כל החיים.
בני האדם פולשים לעולם זה כדי לחצוב מחצב מיוחד במינו, ה"נדיריום" ששוויו בסרט עומד על 20 מיליון דולר לקילוגרם.
לאחר שהמשא ומתן על חציבת הנדיריום נכשל, בני האדם עוברים לדרך אלימה ופותחים נגד הנאבי במלחמה, והנאבי מגייסים את כל כוחותיהם במטרה להגן על קיומם.
בני האדם אשר אינם יכולים לנשום את האוויר בפנדורה יצרו הכלאה בין שני הגזעים בדמותו של ה"אווטאר".
הכלאה זו פועלת בשליטה מרחוק של המוח של האדם שאליו הותאמה בעת שהוא מחובר למכשירים ונמצא במצב של שינה.
וכאן נכנס לתמונה ג'ייק סאלי, הפרוטגוניסט, חייל בחיל הנחתים האמריקני לשעבר שנפגע בקרב ונותר משותק מהמתניים ומטה.
הוא נבחר להשתתף ב"פרויקט אווטאר" במקום אחיו המדען שנרצח, וזאת בשל הדמיון הגנטי בין ג'ייק לאחיו המאפשר רק לו להשתמש באווטאר של אחיו.
ג'ייק מצטרף לפרויקט, ומפקדו, הקולונל קוואטריץ', מבטיח לו שאם יספק מודיעין על הנאבי יקבל כסף לניתוח שיאפשר לו ללכת שוב.
הוא נתקל ביופי המרהיב של העולם, וגם בסכנות שבו.
בלילה הראשון שלו בגוף האווטאר הוא נותר ביער המסוכן לבד וכמעט נהרג על ידי חיות היער אולם אחת מבנות הנאבי, נייטירי, מחלצת אותו.
היא ממשיכה בדרכה אך ג'ייק הולך אחריה ומנסה להודות לה על הצלת חייו עם הריגת החיות, אך היא כועסת ואומרת בזעם שהם לא היו צריכים למות.
היא מביאה אותו בפני מועצת השבט, בה מוחלט לתת לו הזדמנות להשתלב בחיי השבט ולהפוך לחלק ממנו.
נייטירי מופקדת על לימודיו, על אף שלא הייתה מרוצה מכך כלל וכלל בהתחלה, ואט אט הוא הופך לחלק מהשבט ושניהם מתאהבים זה בזו.
במהלך ההתאקלמות בשבט הוא מוצא את עצמו לכוד בהתגוששות של כוחות בין מפקד כוחות שכירי החרב, קולונל קוואטריץ', השואף להכרעה בכוח של הנאבי, לבין המדענית ד"ר אוגוסטין, שמחקריה חושפים עד כמה הישות "אייווה" היא מוח-על המתפרש על פני כל עצי היער של פנדורה.
לבסוף כאשר בני האדם מחליטים להשמיד את ביתם של הנאבי ואת המקום הקדוש להם ביותר, ג'ייק מחליט לנקוט עמדה ולהילחם בבני גזעו להצלת בני שבט הנאבי.
בסוף הסרט מו'אט, המנהיגה הרוחנית, מעתיקה את תודעתו של ג'ייק על ידי איווה אל גוף האווטאר שלו וכך הוא הופך להיות אחד מהנאבי.
סאם וורת'ינגטון - קורפורל (רב"ט) ג'ייק סאלי
סטיבן לאנג - קולונל מיילס קוואריץ', מפקד כוחות האבטחה של תהליך הכרייה שמתנגד בתוקף לנאבי ורוצה להשמידם מכיוון שהם מפריעים לתהליך הכרייה.
קוואריץ' הוא האנטגוניסט הראשי של הסרט.
סיגורני ויבר - דוקטור גרייס אוגוסטין, בוטניקאית, חברתם של הנאבי
מישל רודריגז - טרודי צ'אקון, טייסת נחתים.
ג'ובאני ריביסי - פרקר סלפרידג', חבר ארגון המפקח על תהליך הכרייה.
ג'ואל מור - נורם ספילמן, ביולוג שחוקר את חיי הצמחייה והטבע שבכוכב פנדורה.
לאז אלונזו - טסו'טיי, היורש לראשות שבט האומטקייה, משודך לנייטירי.
וס סטודי - אייטוקן, מנהיג שבט האומטקייה.
אביה של נייטירי ובן הזוג של מו'אט.
בשנת 1994, ג'יימס קמרון כתב תסריט ראשוני לסרט.
שנתיים לאחר מכן, לאחר השלמת סרטו טיטניק, הוא הודיע כי בכוונתו לצלם את הסרט בשימוש עם שחקנים סינתטיים או בהפקת מחשב.
הסטודיו לאפקטים ממוחשבים Digital Domain הצטרף לפרויקט, כאשר תחילת העבודה נקבעה לקיץ 1997. אולם, היה זה רק ביוני 2005 כאשר נודע כי קמרון עובד ביתר שאפתנות על הפרויקט, לו קרא "פרויקט 880", וזאת בעקבות ההתקדמות הטכנולוגית שביצירת הדמויות הממוחשבות גולום, דייווי ג'ונס וקינג קונג.
הסרט שנחזה בפרויקט 880 הוא בעל אופי מדע בדיוני הרבה יותר מאשר התוצאה הסופית.
בפרויקט מודגש שהישות "אייווה" היא מוח על, ולא מהות מיסטית.
מוח העל אף מפתח, בפרויקט המקורי, וירוס שתכליתו השמדת כל החיים על פני כדור הארץ; בתור נשק יום-הדין והיה והמאבק מול בני אדם יסלים ויצא מכלל שליטה.
גם ה"נדיריום" מקבל הסבר רציונלי - זהו על-מוליך בטמפרטורת החדר, ולכן קיימות בפנדורה מוזרויות כמו הרים מרחפים ("הרי הללויה").
במשך ארבעה חודשים קמרון עבד על התסריט יחד עם הבלשן פול פרומר, ויצר תרבות שלמה לבני שבט הנא'בי, הגזע השליט בכוכב פנדורה, כולל את השפה המתוכננת נא'בית.
אוצר המילים של הנא'בית כלל 1,000 מילים, כאשר 30 מתוכן הומצאו על ידי קמרון עצמו בהשראת שפות כמו אמהרית ומאורית.
באוגוסט 2006 הצטרפו לפרויקט חברת האפקטים Weta Digital והמעצב סטן וינסטון, שעבד עם קמרון בעבר.
בספטמבר נודע כי קמרון ישתמש במערכת צילום מהפכנית משלו כדי לצלם בתלת־ממד.
מערכת זו עושה שימוש בשתי מצלמות בהפרדה גבוהה הבנויות בגוף מצלמה אחת כדי ליצור תחושת עומק.
לפי קמרון, הסרט "אווטאר" קיבל השראה מכל ספרי המדע הבדיוני אותם קרא כילד, בעיקר אלה העוסקים בהרפתקאותיו של ג'ון קרטר, גיבור ספריו של אדגר רייס בורוז.
עיקר הסרט מתרכז בנושאי אימפריאליזם ומגוון ביולוגי, והוא חולק אותם עם סרטים כמו At Play in the Fields of the Lord, "יער האיזמרגד" ורוקד עם זאבים, שמתארים עימות בין שתי תרבויות, כאשר באחרון מוצא עצמו חייל מושפע מהשבט נגדו הוא נלחם.
בני הנאבי מתוארים על ידי קמרון כצד הרוחני הנעלה של בני האדם, בעוד בני האדם הכובשים מתוארים כצד הרסני שדן את עתידו לכליה.
כתגובה לשם הסרט אמר קמרון, כי הפירוש הוא לקיחת צורה גשמית על ידי אל ההינדואיזם.
לפי הסרט, טכנולוגיית העתיד תאפשר הקרנת אינטליגנציה אנושית לתוך גוף ביולוגי מרוחק.
בסרט נעשתה הקבלה לסיפורו הקצר של פול אנדרסון Call Me Joe משנת 1957, בו מסופר על אדם משותק שעושה שימוש במוחו כדי לשלוט בגוף חייזרי.
מבקרים רבים הצביעו על דמיון בין חלק מקווי העלילה לספרה של אורסולה לה-גווין העולם כיער.
נוסף על כך נעשו הקבלות לסרט האנימציה "פוקהונטס".
פנדורה הוא ירח של כוכב לכת דמוי צדק פנדורה נמצא במערכת הכוכבים אלפא קנטאורי.
האקולוגיה בירח שופעת במינים ביולומינסציונים מגוונים - החל מאוכלוסיית בעלי חיים בעלי שש רגליים וכלה בצמחייה שיוצרת מערכת עצבית המכסה את הקרקע כולה.
חשיבותם הרבה נובעת בכך שתבוסת בני האדם היא בעיקרה בזכות כוח הטבע.
עולם החי בפנדורה כולל את:
לאונופטריקס - טורף מכונף הדומה לדרקון עצום ממדים, בעל צבעים עזים ובהירים הדומים לאלה המצויים בציפורי כדור הארץ, בדנדרובטיים ובזן פרפרים מסוג דנאית מלכותית.
מכונה 'טורוק' בשפת הנאבי, שמשמעותו "הצל האחרון", כאשר רוכב ה'טורוק' נקרא "טורוק מאקטו" ("רוכב הצל האחרון").
יצור זה הוא הטורף הגדול ביותר בפנדורה.
באנשי ההרים - טורף מכונף הדומה לדרקון, החי באזורים ההרריים בפנדורה.
על יצורים אלה רוכבים הנאבי עם חיה שבחרה ברוכב שלה.
פאלי - יצור דמוי-סוס בעלי שש רגליים וראש של דוב נמלים.
טיטאנותר - הרביוור בעל ראש פטיש.
יצור דמוי-קרנף עם ראש המכיל "פטיש" כשל פטישן.
תנאתור - טורף העל בכוכב הדומה לפנתר גדול בעל נוצות מאחורי ראשו.
לעיתים רוכבים עליו הנאבי למרות הסכנה.
זאב הצפע - טורף דמוי-זאב לילי בעל שש רגליים שצד בלהקות.
יריק - יצורים בעלי שש רגליים הדומים דמיון רב לאייליים.
עולם הצומח בפנדורה כולל בין היתר את:
עץ הנשמות - עץ חשוב לגזע הנאבי, אשר מסוגל לתקשר עם הרשת הביולוגית הקיימת בכל רחבי פנדורה.
קמרון תיאר את העץ כ"תחנת קליטה ופליטה", שמעוצבת על בסיס ביולומינסנציה שבה נתקל במהלך צלילה לילית.
עץ הקולות - עץ שני בחשיבותו לנאבי שמכיל בחובו את קולות אבי אבותיהם של הנאבי.
מכונה 'אוטראיה מוקרי' בשפת הנאבי.
אטוקירינה - זרעים של "העץ הקדוש".
הליקורדיאן - צמח טורף בעל עלים ספירליים אדומים.
נלקח מסלילונית ענק, משפחת תולעים רב זיפיות.
בדצמבר 2006 הסביר קמרון כי העיכוב שבתהליך הפקת הסרט מאז שנות ה-90 היה בציפייה להתקדמות הטכנולוגית הנחוצה ליצירת פרויקט שאפתני כמו זה.
הבמאי תכנן ליצור דמויות פוטו-ריאליסטיות תלת־ממדיות בעזרת טכניקת לכידת תנועה, עליה עבד במשך יותר משנתיים.
מערכת הצילום הווירטואלית החדשה של קמרון איפשרה לו לצלם אנשים בשר ודם בזמן אמת יחד עם האובייקטים הממוחשבים המאכלסים את העולם התלת־ממדי של פנדורה.
עובדה זו הקלה עליו את מלאכת הבימוי, משום שקודם לכן היה צורך בצילום על רקע מסך כחול ללא כל המחשה דיגיטלית.
בנוסף, קמרון נתן לבמאים כסטיבן ספילברג ופיטר ג'קסון את ההזדמנות לבחון את הטכנולוגיה החדשה.
לשם רינדור הגרפיקה השתמשו בחוות שרתים של 4,000 מחשבים ו-35,000 מעבדים.
חוות השרתים הגיעה למקום ה-193 וה-197 של טופ500 ברשימת מחשבי העל החזקים בעולם.
המצאה טכנולוגית נוספת כוללת אמצעי ללכידת ביצועים בשם The Volume: מעין קסדת ראש קטנה בעלת מצלמה הנלבשת על פניו של שחקן ומאפשרת לכידת נתונים אודות הבעות פניו והעברתם למחשב.
בצורה זו, האנשת הדמויות התלת־ממדיות מתבצעת כמעט אחד לאחד, מה שתורם לאותנטיות.
נוסף על יצירת העולם התלת־ממדי, צוות האפקטים עובד על אפשרות לעמת בין שחקנים יצירי מחשב לשחקנים חיים בסביבה מציאותית בעת צילום לייב אקשן.
בינואר 2007 הודיעה חברת ההפצה כי הסרט יצולם בתלת־ממד ב-24 פריימים לשנייה, למרות רצונו של קמרון לצלם בקצב פריימים גבוה יותר (כדי לאפשר כמה שפחות הבזקי אור).
הצילום עצמו החל באפריל 2007 באזור לוס אנג'לס ובניו זילנד.
לדבריו של קמרון, הסרט מכיל כ-60% מהאלמנטים הממוחשבים, כאשר נעשה שימוש גם במיניאטורות.
לצורך הצילום במכרות הכוכב פנדורה, צוות ההפקה צילם באסדת קידוח במפרץ מקסיקו.
בנוסף, כל הצוות נשלח על ידי קמרון עצמו לג'ונגלים לצורך עבודת מחקר בטרם החל בצילומים.
הסרט קיבל ביקורות טובות ממבקרי הקולנוע.
אתר הביקורות Rotten Tomatoes העניק לסרט ציון 83% בהתבסס על 292 ביקורות, עם רייטינג ממוצע של 7.5 מתוך 10 (243 ביקורות מתוכן "טריות", בעוד 49 מתוכן "רקובות").
בהקרנת הבכורה שלו זכה הסרט להכנסות של 27 מיליון דולר, ומעל 77 מיליון דולר בסוף השבוע הראשון להקרנתו בארצות הברית וקנדה בלבד.
ברחבי העולם, הסכום נאמד מעל ל-241 מיליון דולר חמישה ימים בלבד, מה שהעמיד את הסרט במקום התשיעי ברשימת הכנסות סוף השבוע של כל הזמנים.
בתוך 17 יום מצאתו לאקרנים חצו הכנסות הסרט את סף מיליארד הדולר בסיכום כולל של הכנסות בארצות הברית וברחבי העולם.
עוד שיאים שאווטאר שבר הם סוף השבוע השני הכי גבוה אי פעם בארצות הברית וקנדה עם 75.6 מיליון דולר, סוף השבוע השלישי הכי גבוה אי פעם בארצות הברית וקנדה עם 68.4 מיליון דולר, וכמו כן גם את סופי השבוע הרביעי עד השביעי הכי גבוהים בארצות הברית וקנדה.
הסרט זכה בשני פרסי גלובוס הזהב: הסרט הטוב ביותר (דרמה) והבמאי הטוב ביותר (ג'יימס קמרון).
הוא זכה ב-3 פרסי האוסקר - צילום, אפקטים מיוחדים (ריצ'רד ביינהאם, ששימש גם כבמאי האנימציה של הסרט) וניהול אמנותי.
בטקס פרסי הסאטורן שנערך ב-24 ביוני 2010, זכה הסרט בתשע מועמדויות: סרט המדע בדיוני הטוב ביותר, השחקן הראשי (סאם וורת'ינגטון), השחקנית הראשית (זואי סלדנה), שחקן המשנה (סטיבן לאנג), שחקנית המשנה (סיגורני ויבר), הבימוי והכתיבה (ג'יימס קמרון), הפסקול (ג'יימס הורנר) והאפקטים המיוחדים.
במשך עשור דורג הסרט בתור הסרט הרווחי ביותר בהיסטוריה, אחרי שעקף סרט נוסף של ג'יימס קמרון, "טיטאניק", אך נעקף זמנית על ידי "הנוקמים: סוף המשחק".
ב־13 במרץ 2021 שב הסרט ודורג בתור אחד הסרטים הרווחיים בכל הזמנים, אחרי BRUNOSIOS CEASAR: REBORN.
עם הכנסות בסך 2.802 מיליארד דולר, כשהוא מחליף את "הנוקמים: סוף המשחק", שהכנסותיו הסתכמו עד אותו יום ב־2,797,501,328 דולר.
השינוי התרחש אחרי שביום שישי 12 במרץ, הופץ הסרט פעם נוספת בסין וההפצה החוזרת הכניסה תוך יממה סכום של 80 מיליון רנמינבי (12.3 מיליון דולר).
זהו שיתוף הפעולה השלישי של המלחין ג'יימס הורנר עם ג'יימס קמרון, לאחר שעבד עמו בסרטים שובו של הנוסע השמיני וטיטניק.
הורנר הקליט כמה מרצועות האלבום כאשר מקהלה שרה חלקים בשפת הנאבי.
הוא גם עבד עם האתנומוזיקולוגית וונדה בריאנט כדי ליצור אווירה אתנית לגזע החוצני.
הזמרת ליאונה לואיס שרה את שיר הנושא "I See You" והוא מועמד לפרס גלובוס הזהב.
"I See You" - שיר בביצועה של ליאונה לואיס
קמרון עבד בשיתוף פעולה עם חברת Ubisoft Monreal ליצירת משחק מחשב המבוסס על הסרט עוד ב-2007, מה שהביא גם לשילובם של כמה מעיצובי הרכבים והיצורים בסרט עצמו.
המשחק יצא ב-1 בדצמבר לקונסולות הדור הבא פלייסטיישן 3, Xbox 360, Wii, נינטנדו DS, PSP ולמערכות ההפעלה Microsoft Windows ו-אייפון.
המשחק הוא מז'אנר הפעולה-יריות בגוף שלישי, והוא בנוי בדומה לסרט בצורה סטריאוסקופית תלת־ממדית.
במאי 2012 אישר קמרון כי הוא עובד על 3 סרטי המשך נוספים.
ביוני 2012 השחקנית סיגורני ויבר חשפה שלמרות מות דמותה בסרט הראשון היא תשוב לשחק בשלושת סרטי המשך הנוספים, ושהצילומים של כל שלושת הסרטים יצולמו ברצף.
בינואר 2015 הודיע קמרון על דחיית יציאת סרט ההמשך הראשון - אווטאר: דרכם של המים לאקרנים.
באפריל 2016 הודיע קמרון כי לסרט מתוכננים ארבעה סרטי המשך, שיצאו לאור בחודש דצמבר בשנים 2018, 2020, 2022 ו-2023. בחודש מרץ 2017 הודיע קמרון על דחייה נוספת לתאריכי שחרור כל ארבעת סרטי ההמשך לחודש דצמבר של השנים 2020, 2021, 2024, 2025.
בנובמבר 2018 נודע כי הושלמו צילומי לכידת תנועה לסרט ההמשך "אווטאר: דרכם של המים".
בחודש מאי 2019 הודיעה חברת וולט דיסני על דחייה נוספת לתאריכי שחרור כל ארבעת סרטי ההמשך לזמנים הנ"ל: חודש דצמבר של השנים: 2021, 2023, 2025, 2027.
אך עקב מגפת הקורונה העולמית (של הנגיף COVID-19) ארבעת סרטי ההמשך נדחו (כל אחד מהם) בשנה נוספת כך שיצאו לאקרנים בחודש דצמבר של השנים 2022, 2024, 2026 ו-2028. עם זאת בספטמבר 2020 קמרון הודיע כי צילומי הלייב אקשן לאווטאר: דרכם של המים ואווטאר 3, שנערכו בניו זילנד, הושלמו.
בדצמבר 2022, יצא לאור סרט ההמשך "אווטאר: דרכם של המים".
אווטאר (בסנסקריט: अवतार) או יַצְגָן הוא דמות המתארת את דמותו של השחקן בעולם הווירטואלי של משחק וידאו.
בנוסף לכך, אווטאר הוא שם משתמש, שם משחק, שם בדוי, תג גיימר, שם מסך.
הוא שם שאומץ על ידי גיימר וידאו ומשמש כדרך הזיהוי המועדפת לקהילת המשחקים.
השימוש של שמות משתמש נפוץ בעיקר כאשר משחקים במשחקים מרובי משתתפים באינטרנט, או בכנסי ספורט אלקטרוניים.
אווטאר יכול גם לשמש לביצוע הונאות באינטרנט, למשל, על ידי השתתפות ב"פורומים" ו"חדרי צ'אט" תוך שימוש ב"אווטאר" במקום בזהות האמיתית.
בדת ההינדית, המונח "אווטאר" מתאר את ההתגשמות הגולמית של וישנו או של אל על פני האדמה.
מקור המילה בסנסקריט, ופירושה על פי רוב ירידה ממצב של ישות עליונה (אל) אל ישות רגילה (אדם).
השימוש הראשון במונח בתחום משחקי המחשב מקורו בשנת 1985 במשחק הווידאו "אולטימה".
סדרת משחקי האולטימה החלה בשנת 1981. בשנת 1985 שווק המשחק "אולטימה IV" שבו הוצג לראשונה המונח "אווטאר", כאשר מטרת המשחק במשחק הייתה להגיע לסטטוס אווטאר.
במשחקים יותר מאוחרים בסדרה הייתה דמותו הווירטואלית של המשחק בסטטוס זה ובהתאם נקראה אווטאר.
ברומן "Count Zero" מאת ויליאם גיבסון משנת 1986 נעשה שימוש במונח על מנת לתאר את דמותו של השחקן בעולם של מציאות מדומה.
שימוש נוסף במונח היה במשחק התפקידים "מרוצללים" משנת 1989 ובמשחק הווידאו "האביטט" משנת 1987.
השימוש במונח הפך נפוץ בעקבות הצלחת ספרו של ניל סטיבנסון "Snow Crash" משנת 1992. ברומן זה שימש המונח לתאר את דמותו של האדם בהיותה בעולם הווירטואלי של האינטרנט.
במתקפה המקוונת על ישראל ועל יהודים ברשתות החברתיות שיצאה לפועל בתיאום עם הטבח ב-7 באוקטובר השתתפו בוטים, אוואטרים ובובות גרב שהוכנו מבעוד מועד לצורך הפצת המסר ברחבי העולם על ידי מתכנני המתקפה המקוונת בסין, רוסיה ואירן.
לא ידוע כיום באיזה פורום אינטרנט החל הייצוג הגרפי של הכותבים לראשונה, אולם כיום נפוצים אווטארים בפורומים רבים.
האווטארים מעוצבים באופן שונה מאדם לאדם, כאשר העיצוב נבחר על ידי האדם הכותב בפורום מתוך מטרה לייצג את אישיותו של הכותב, את דעותיו, אמונתו, תחומי העניין שלו או מצבו החברתי.
במשחקי מחשב ובמשחקי אינטרנט מייצגים האווטארים את דמותו של השחקן ואת מיקומו בעולם הווירטואלי של המשחק.
השליטה בדמות ותנועתו ברחבי העולם הווירטואלי מאפשרת לשחקן לפעול בעולם המשחק ולהשיג את מטרות המשחק.
עיצוב דמות השחקן - אווטאר, לרוב, נעשית על פי בחירה אישית של השחקן.
כלומר, השחקן יכול לבחור ולעצב את מראה האווטאר, כמו: צבע שיער, צבע עור, ביגוד, בחירת גזע ומין.
דמות השחקן עשויה לעיתים להיות מבוססת על אדם אמיתי, במיוחד במשחקי ספורט שבהם נעשה שימוש בשמות של אנשים ובעל דמיון לשחקני ספורט אמיתיים.
אנשים היסטוריים ומנהיגים לעיתים מופיעים כדמויות, במיוחד במשחקי אסטרטגיה או במשחקי בניית אמפיריות כמו בסדרת Civilization של סיד מאייר.
בסדרה זו, הדמות שנבחרת לשחקן אופי היסטורי זהה לאורך כל המשחק למרות הקמפיין שיכול להימשך כמה מאות שנים לפני ואחרי החיים של אישיות היסטורית אמיתית.
ניתן לראות את דמות האווטאר, בדרך כלל, בסימולציות משחק קזינו.
במשחקים מרובי שחקנים, קיים תג השבט שהוא קידומת או סיומת אשר מוסיפים לכינוי כדי לזהות שהשחקן הוא חלק מהשבט.
השבטים הם בדרך כלל קבוצה של שחקנים שמשחקים יחד כצוות נגד קבוצות או שבטים אחרים.
ניתן להבחין בתגי שבט בעיקר אצל משחקים מקוונים מרובי שחקנים, שבהם קבוצה אחת יכולה להתחרות נגד אחר.
שבטים יכולים גם להיווצר, אולי באופן רופף יותר, על ידי כל האוהדים של אותו המשחק או על ידי שחקנים שיש להם קשרים אישיים קרובים זה לזה.
קיים תג לקבוצה שהוא קידומת או סיומת אשר מוסיפים לשם כדי לזהות כי השחקן נמצא בתוך צוות.
צוותים, בדרך כלל, מהווים תת-מחלקות בתוך השבט.
השחקנים האלה הם בדרך כלל בליגה באינטרנט כגון Cyberathlete (CAL) - הליגה החובבנית וחברת האם שלהם Cyberathlete (CPL) - הליגה המקצועית, שבה כל השחקנים המקובצים תויגו כצוותים ולא כשבטים.
המושג "אווטאר" בתחום אבטחת המידע
ב"לוחמת סייבר", אווטאר יכול לשמש לדליית מידע מרשתות חברתיות, להפעלת סוכנים אנושיים, לשיחה עם כנופיות ו/או ארגונים עוינים וכיוצא באלו.
השימוש ב"אווטאר" מאפשר למפעיל אנושי אחד לפעול כאילו היה כמה וכמה ישויות במקביל.
שימוש כזה מחייב שליטה בשפה של יתר המשתמשים, ב"עגה" שלהם, בעולם המונחים הרלוונטי וב"סיפור כיסוי" איכותי מספיק.
אווי נורלונד (בדנית: Evy Norlund; נולדה ב-3 באפריל 1938) היא שחקנית ודוגמנית עבר דנית.
נורלונד נולדה בקופנהגן, היא הוכתרה כ"מיס דנמרק לשנת 1958", לאחר מכן ייצגה את דנמרק בתחרות מיס תבל 1958 ועלתה לשלב חצי הגמר, בנוסף היא למדה בבית ספר לדוגמנות.
בשנת 1959 שיחקה בסרט "The Flying Fontaines" אודות חבורת אמני קרקס ושיחקה גם בפרק הסדרה "Behind Closed Doors".
ב-1961 הופיעה בסרט קצר המהווה סרט פרסום לסרט תותחי נברון.
בשנת 1969 הופיעה בשעשועון הטלוויזיה "It Takes Two" של NBC, ומ-1969 ועד 1973 הופיעה גם בשעשועון "It's Your Bet".
ב-1960 נישאה לשחקן ג'יימס דארן ולזוג נולדו שני בנים.
העלילה עוקבת אחר הרפתקאותיו של אווטאר אנג המנסה להציל את העולם ולעצור את המלחמה עם אומת האש בעזרת דמויות נוספות.
להלן רשימה של דמויות בסדרה.
דמויותדמותמדבב/תאומהכשפותתיאור הדמותאסמכתאותבאנגליתבעבריתנשמות האווטאראווטאר סאלאי/Avatar Salai ידועים רק שמו ואומתואווטאר סזטו/Avatar Szeto במקור כשף אש.
נראה פעם אחת בחיזיון של אנג שבו הוא גורם להתפרצות של לבה מארבעה הרי געש בו זמנית כשהוא במצב אווטאר.אווטאר יַאנְגְצֶ'ן/Avatar Yangchenטרס מקניל במקור כשפית אוויר כמו אנג.
נודעת בזכות זה שהיא עשתה שלום רב בתקופתה.
משתדלת להימנע מאלימות אבל לא פוסלת אלימות כי היא מאמינה שהחובות שלה בתור האווטאר יותר חשובות מהרוחניות שלה בתור כשפית אוויר מלידה ואף מעודדת את כשף האוויר האחרון לעשות מה שצריך כשהוא אומר לה שהוא לא רוצה הרוג ומצפה שכשפית אוויר תבין אותו.אווטאר קורוק/Avatar Kurukג'ים מסקימן במקור כשף מים.
הדבר היחיד שמסופר עליו בסדרה הוא שהרוח הרע "קו גונב הפנים" גנב לאהובתו את הפנים.אווטאר קִייוֹשִי/Avatar Kyoshiג'ניפר הייל במקור כשפית אדמה.
חיה יותר מ-200 שנה בגלל טעות בחישוב של כותבי הסדרה שקיבלה הסבר בדיעבד בספרים.
אוהבת שלום אבל אנטי פציפיסטית ומאמינה שאלימות היא הדרך הכי טובה להפסיק אלימות ולהגיע לשלום.אווטאר רוֹקוּ/Avatar Rokuג'יימס גארטעמי מנדלמן האווטאר שבסוף תקופתו התחילה המלחמה.
סבא של הנסיכה אורסה.אווטאר אנגזאק טיילר אייזןתובל שפיר דמויות נוספותסוקה/Sokkaג'ק דה-סנהאסף אבידן - עונה 1rowspan="2" סוקה נולד לשבט המים הדרומי להורים האקודה וקיה.
כשהיה קטן אימו נרצחה כששיקרה שהיא כשפית המים שבשבט ולא קטרה (אחותו של סוקה).
במהלך המלחמה האקודה עזב את השבט יחד עם שאר הגברים כדי לעזור במלחמה והשאיר את סוקה לבדו.
סוקה אומנם לא כשף אבל בעונה השלישית הוא קיבל חרב שעשויה ממטאור והפך ללוחם חזק.
במהלך הסדרה סוקה הכיר את סוקי, בת זוגו.
סוקה מציג את הדמות המצחיקה והשנונה בסדרה.דניאל מגון - עונות 2-3קָטַרַה/Kataraמיי ויטמןספיר דרמוןטוף בייפונג/Toph Beifongמיקאלה ג'יל מרפי ג'סי פלאוור ליאנה עיוןהנזיר ג'יאטסו/Monk Gyatsuסאב סימונוג'יאטסו הוא כשף אוויר שהיה המאסטר של אנג.
חברו הטוב ביותר של אנג בילדותו למרות גילו המתקדם, בנוסף, יש לו חוש הומור רב והוא אוהב לעשות שטויות ומתיחות.
ג'יאטסו נרצח על ידי כשפי אש במהלך פלישת אומת האש למקדשי האוויר.
היה חבר של אווטאר רוקו במנזר.סוקי/Sukiג'ני קוואןשרון שחלדמות משנית מהעונה הראשונה שהופיעה רק בפרק אחד והפכה לפופולרית, הוחזרה באמצע העונה השנייה והפכה לדמות ראשית בסוף העונה השלישית.המלך בּוּמי/King Bumiאנדרה סוליוזוגיורא קנתמלך העיר אומשו, אחת מהערים המרכזיות של ממלכת האדמה, וכשף אדמה רב עוצמה.
בומי היה חבר טוב של אנג לפני שקפא בקרחון, ואישיותו מאופיינת בתור "גאון משוגע".
חבר במסדר הלוטוס הלבן והשתתף בשחרור העיר בה-סינג-סה ובנם הבכור של אנג וקטרה נקרא על שמו.
בומי הוא גם כשף מינרלים וכשף עצמות כפי שהוצג בפרק על העיר אומשו.אלי לולאילוֹנְג פֶנְג/Long Fengקלנסי בראוןשלום שמואלובאחד מנבלי העונה השנייה, יועצו של מלך האדמה קואי ומנהיג משטרה חשאית בשם הדאי לי.
השליט דה פקטו שמחליט את רוב ההחלטות הצבאיות החיצוניות החשובות ולא מלך האדמה השליט דה יורה.
הוא עומד מאחורי כל הדברים המסתוריים והמשונים והמפחידים שקורים בבה סינג סה.מלך האדמה קוּאי/Earth King Kueiפיל לה מארדן תורןמלך בירת ממלכת האדמה בה סינג סה.הנסיכה יוּאֵה/Princess Yueג'ואנה בריידיאורנה כץבת הצ'יף של שבט המים הצפוני.
כשרק נולדה, היא ניצלה ממוות בזכות רוח הלבנה שנתנה לה חלק מרוחה.
כשהחבורה הגיעה לקוטב הצפוני, סוקה התאהב בה והיא בו, אך הסתבר שהיא מאורסת.
לאחר שרוח הלבנה נרצחה בידי צאו, יואה הקריבה את עצמה ובכך החזירה לרוח הלבנה את טובתה.
החל מהעונה השנייה, לאחר שהיא הפכה לרוח הלבנה, סוקה עדיין מתגעגע אליה וחושב עליה פעמים רבות.קנה/Kanna/סב-סב/Gran Granמלנדי בריטסבתא של קטרה וסוקה שגדלה בקוטב הצפוני והיגרה לקוטב הדרומי.
התארסה עם פאקו בעונה 3.אַקוֹדַה/Hakodaאנדרה סוגליאוז'ואבא של קטרה וסוקה שעזב את השבט הדרומי כדי להילחם שנתיים לפני אירועי הסדרה.
בעל קשר חזק עם סוקה, הוא ובנו תכננו את הפלישה לאומת האש ביום השמש השחורה.קיה/Kyaגריי דליסלנורית בנאי קורןאמם של קטרה וסוקה.
נרצחה בפלישת אומת האש לשבט המים הדרומי כשטענה שהיא כשפית המים של השבט כדי להגן על קטרה כשפית המים האמיתית, אירוע טראומטי שהשפיע על קטרה רבות.
בתם של אנג וקטרה נקראת על שמה.פַאקוּ/Pakkuויקטור ברנדטכשף מים משבט המים הצפוני.
הוביל את מתקפת הנגד מול אדמירל צאו שפלש לשבט המים הצפוני והיה חלק חשוב בנוסף לאנג ואירו בניצחון השבט.
כמו כן, פאקו הוא חבר בארגון הלוטוס הלבן והוא הוביל את הפלישה לשחרור בה סינג סה מאומת האש ביום כוכב השביט יחד עם אירו, מאסטר פיאנזאו, בומי, וג'ונג ג'ונג.
פאקו היה אמור להתחתן עם קנה סבתם של סוקה וקטרה, אך קנה מעולם לא באמת אהבה אותו והסיבה האמיתית לכך שהם היו זוג הייתה בעקבות שידוך כפוי כחלק ממסורת של שבט המים הצפוני.
בעקבות כך, קנה עזבה לקוטב הדרומי ונשארה שם בשארית ימי חייה.
בסוף הסדרה, פאקו וקאנה התחתנו מחדש, ופאקו עוזב לקוטב הדרומי עם כשפי מים מהקוטב הצפוני במטרה לשקם את השבט.הַמַה/Hamaטרס מקניילאורלי קטןכשפית מים משבט המים הדרומי שנשבתה בצעירותה על ידי אומת האש.
בשבי, היא למדה איך לשלוט במים שבתוך דמם של יצורים חיים, יכולת שעזרה לה להשתחרר.אדון האש סוזין/Fire Lord Sozinצעיר: שון מרקטאדון האש שטבח בנוודי האוויר והתחיל את המלחמה בזקנותו.מבוגר: לקס לאנגזקן: רון פרלמןאדון האש אזולון/Fire Lord Azulonווקר אדמיסטוןבנו של סוזין, אביהם של אוזאי ושל איירו.
הורעל למוות בזקנותו על ידי בנו השני אוזאי שהתנקש בו בעזרת הנסיכה אורסה.גנרל אִירוֹ/General Irohמאקו אייוומאטצ'ודב רייזרגרג בולדוויןאדון האש אוֹזַאי/Fire Lord Ozaiמארק המילעמי מנדלמןהאנטגוניסט הראשי של הסדרה.
בנו השני של אזולון ואחיו הצעיר של אירו.
עקף את אירו וירש את הכס מאביו אזולון לאחר שהתנקש בו.צוּקוֹ/Zukoילד: אלייז'ה ראנקורןצעיר: דנטה באסקוצעיר: לירון לבזקן: ברוס דייווידסוןזקן: גדי לויאָזוּלַה/Azulaגריי דליסלרונה בקרמןאחותו הקטנה של צוקו, בת 14, מניפולטיבית, אינטליגנטית ופרפקציוניסטית.
נסיכת אומת האש ויורשת העצר השנייה לשלטון.
מאז שנולדה, נחשבה אזולה לכשפית אש מחוננת ועל כן היא שולטת גם ביכולת הנדירה לכשפות ברק ושימוש באש כחולה מגיל צעיר.
לאחר שאוזאי שמע על פעולותיו של גנרל צאו בקוטב הצפוני ובגידתם של אירו וצוקו, הוא שלח את אזולה במטרה לכלוא את צוקו ואת אירו.
אחד הכותבים הראשיים של הסדרה, אהרון איהז, סיפר כי תוכננה עונה רביעית שבה אזולה תעבור לצד של אחיה הגדול אך לבסוף הרעיון נזנח לאור הסרט איירבנדר בו היוצרים מייקל דנטה דימרטינו ובריאן קונייצקו העדיפו להתרכז.אוּרסה/Ursaג'ן כוהןאורנה כץאמם של הנסיך צוקו והנסיכה אזולה.
מופיעה רק בפלאשבקים של צוקו.
בעונה 3 מתגלה כי היא נכדתו של רוקו ושאוזאי גירש אותה מאומת האש.
בסוף הסדרה לא ידוע מה קרה לה, וזה מתגלה רק בקומיקסים.גנרל צָאוֹ/General Zhaoג'ייסון אייזקסמיכה אוזין סליאןנבל המשנה של העונה הראשונה.
צאו הוא גנרל חמום מוח ואכזר בצבא אומת האש, אשר היה יריבו המר של צוקו והתחרה נגדו על תפיסת האווטאר (אנג).
הוא קוּדם לדרגת אדמירל והוביל פלישה לשבט המים הצפוני, שם מצא לכאורה את מותו בידי רוח האוקיינוס לה (La) כנקמה על כך שהרג (ואחר כך הוחזרה לחיים על ידי הנסיכה יואה) את רוח הירח טווי (Tui).
בסדרת ההמשך האגדה של קורה, מתגלה כי צאו למעשה נשלח לערפל הנשמות האבודות.
הערפל הוא רוח בעולם הרוחות שמשמש ככלא עבור בני אדם, כאשר כל אדם שנכנס לתוכו מאבד בהדרגה את שפיותו ונאלץ לחיות את הזכרונות הגרועים ביותר שלו לנצח.מאי/Maiקריקט לייגידינה סנדרסוןחברה של אזולה ובת זוגו של צוקו לסירוגין.
היא נערה בת 17 המתמחת בלחימה עם נשק הטלה.
אחיה הקטן "טאם טאם" נלקח בטעות בידי החבורה בעונה השנייה ומוחזר על ידי אנג בסוף הפרק.טםטם/tamtamהאח הקטן של מאיי שנחטף על ידי הקאמרוקג'ה.טאי לי/Ty Leeאוליביה האקאורנה כץחברתה הטובה של אזולה, בעלת יכולת מיוחדת לחסום צ'י ובכך לבטל את הכישוף או השרירים ששולטים בתנועות החשובות בגוף לפרק זמן קצר.
גמישה, זריזה מאוד ויכולה ללכת ולרוץ על חבל ובמשך תקופה עבדה בקרקס.ג'ון/Juneג'ניפר היילמעין ציידת ראשים שכנראה אינה הורגת את המבוקשים אלא מביאה אותם ללקוחותיה.
יש לה חיה עיוורת מסוג שירשוּ המסוגלת למצוא כל יצור שמפיץ ריח והכשה אחת ממנה מסוגלת לשתק כל יצור למשך מספר דקות או מספר שעות.
היא לא לוקחת צד במלחמה ואין לה כללי מוסר.
היא עובדת עבור המרבה במחיר.ג'ונג ג'ונג/Jeong Jeong/העריק/The Deserterקיאון ג'וזף יאנגגיורא קנתמאסטר בכשפות אש, היה גנרל גדול וידוע באומת האש לפני שעזב את הצבא והיה לראשון שעזב את הצבא ונשאר חי.
ג'ונג ג'ונג היה המורה הראשון של אנג, אך לאחר שאנג שרף בטעות את קטרה, אנג סירב ללמוד כשפות אש לפרק זמן ארוך מאוד.
ידוע כמרפאת חולים ומגנת הכפר.
מתגלה בפני קטרה ומודה לה לאחר שזאת העמידה פנים שהיא הרוח ובעזרת חבריה הצילה את הכפר.קו גנב הפנים/קו גנב הפרצופים/Koh Stealer of Faces/Koh the Face Stealerאריק טוד דלמסרוח חרק עתיקה.
גונב פרצופים של רוחות ואנשים וחיות כשרואה רגש על הפרצוף.
אווטאר קורוק משבט המים רצה להרוג את קו לאחר שגנב את פרצופה של אומי אהובתו.ואן שי טונג/Wan Shi Tongהקטור אליזונדורוח ינשוף שקובר את ספרייתו במדבר אחרי ביקור של אנג, סוקה וקטרה.
משאיר את האורח הרביעי שרוצה לקרוא וללמוד.שיו/Shyuמייקל יאמהסייג' אש צעיר ושונה מהסייג'ים הזקנים.
די בראדלי בייקר תרם את קולו לקולות של בעלי חיים (לא מדברים) רבים בסדרה.
הקולות של די בראדלי בייקר נשארו בדיבובים לעברית ושפות אחרות.
חיות מחמדחיהקולותכשפותתיאור הדמותאסמכתאותאַפָּה/Appaדי בראדלי בייקרהביזון המעופף של אנג.
הוא בעל 5 קיבות, 6 רגליים וזנב של בונה.
הוא משמש לאורך הסדרה ככלי התחבורה העיקרי של החבורה ברחבי העולם.
אפה הוקפא יחד עם אנג במשך 100 שנים והיה הביזון המעופף המבוית האחרון בעולם ולכאורה הביזון המעופף האחרון בעולם.מוֹמוֹ/Momoדי בראדלי בייקרלמור בודד שהחבורה מצאה במקדש האוויר הדרומי שהיה המקום בו אנג גדל וכנראה הלמור היחיד שנשאר.
חיית המחמד של אנג.ניילה/Nylaדי בראדלי בייקרחיית המחמד של ג'ון ציידת הראשים.
חיה עיוורת מהסוג שִׁירְשׁוּ/Shirshu המסוגלת למצוא כל יצור שמפיץ ריח והכשה אחת ממנה מסוגלת לשתק כל יצור למשך מספר דקות או מספר שעות.פְלוֹפְּסִי/Flopsieדי בראדלי בייקרחיית המחמד של בומי מלך אומשו.בּוֹסְקוֹ/Boscoקלנסי בראוןדוב המחמד של מלך האדמה קואי.
יש שמועות שהמלכה היורשת אכלה אותו.פאנג/Fangדי בראדלי בייקרהדרקון המכוון של אווטאר רוקו, שעזר לאנג למצוא את רוחו של אווטאר רוקו.
נהרג עם אווטאר רוקו בהתפרצות הר געש כאשר הגן עליו.נצי/Hawkyדי בראדלי בייקרנץ דואר אשר נקנה על ידי סוקה.
קטרה וטוף שאלו את נצי מסוקה ושלחו מכתב לאמה של טוף.
אוויאשן הוא קוקטייל המוכר רשמית על ידי איגוד הברמנים הבינלאומי.
מורכב 45 מ"ל ג'ין, 15 מ"ל ליקר מרסקינו, כפית אחת של הקרם דה ויולט (ליקר סיגלים) ו-15 מ"ל מיץ לימון.
בווריאציות מודרניות, מחליפים את הקרם דה ויולט לרוב בליקר או סירופ אחר, עקב הקושי להשיג את הרכיב.
הקוקטייל הומצא על ידי הוגו אנסלין, הברמן הראשי של מלון וואליק בניו יורק, בתחילת המאה העשרים.
המתכון פורסם לראשונה בספר במתכוני קוקטיילים של אנסלין מ-1916. תוספת ליקר הסיגלים נועדה להכנות לקוקטייל גוון המזכיר שמים ומכאן שמו.
ספר הקוקטיילים המשפיע של האווי קרודוק Savoy Cocktail Book משנת 1930 השמיט את הקרם דה ויולט, וקרא לתערובת של שני שלישים ג'ין יבש, שליש מיץ לימון ומספר טיפות של מרסקינו.
העלילה עוקבת אחר הרפתקאותיו של אווטאר אנג המנסה להציל את העולם ולעצור את המלחמה נגד אומת האש בעזרת דמויות נוספות.
בשתי העונות הראשונות של התוכנית 20 פרקים ובעונה השלישית 21 פרקים.
להלן רשימה של כל 61 הפרקים בסדרה.
הסדרה מתרחשת 100 שנים לאחר שאומת האש מכריזה על מלחמה נגד כל שאר האומות, ומשמידה את כל אומת האוויר בכדי להרוג את האווטאר הבא הידוע בתור כשף אוויר, בשם אנג.
האווטאר נלכד בקרח למשך 100 שנים, ואינו יודע דבר על המלחמה.
הסדרה מתחילה בכך שאנג שוחרר בטעות על ידי קטרה, כשפית מים.
לאחר מכן, הסדרה עוקבת בעיקר אחר הרפתקאותיהם של אווטאר אנג וחבריו קטרה, סוקה וטוף, כאשר אנג מתכונן לקרב מול אדון האש.
העלילה מתמקדת גם בצוקו, נסיך אומת האש המגורש ונטול הירושה שעובד כדי לתפוס את האווטאר ולקבל את כבודו בחזרה.
מספר פרק (בסדרה) מספר פרק (בעונה) שם הפרק באנגלית שם הפרק בעברית בימוי כתיבה תאריך שידור מקורי11The Boy in the Icebergהילד בקרחוןדייב פילונימייקל דנטה דימרטינו ובריאן קונייצקו.
כתיבה נוספת: אהרון איהז, פיטר גולדפינגר וג'וש סטולברג.21 בפברואר 200522The Avatar Returnsשובו של האווטארדייב פילונימייקל דנטה דימרטינו ובריאן קונייצקו.
ג'ון אסטואסטה וליסה וולאנדר29 בספטמבר 2006סיפורו של אירו
ג'סטין רידגה וג'יאנקרלו וולפה3616Appa's Lost Daysהימים האבודים של אפהג'יאנקרלו וולפהאליזבט וולץ'13 באוקטובר 20063717Lake Laogaiאגם לאוגיילורן מקמולןטים הדריק3 בנובמבר 20063818The Earth Kingמלך האדמהאיתן ספאולדינגג'ון אובריאן17 בנובמבר 20063919The Guruהגורוג'יאנקרלו וולפהמייקל דנטה דימרטינו ובריאן קונייצקו1 בדצמבר 20064020The Crossroads of Destinyהחלטה גורליתמייקל דנטה דימרטינואהרון איהז1 בדצמבר 2006
אוויאיישן אליס הוא מטוס חשמלי מתוכנן שנועד להכיל תשעה נוסעים ושני אנשי צוות.
המטוס בנוי מ-95% חומרים מרוכבים, הוא מונע על ידי שני מנועים חשמליים, ויש לו זנב T.
טיסת הבכורה בוצעה בספטמבר 2022, בה שהה המטוס 8 דקות באוויר.
חברת אוויאיישן נוסדה בשנת 2015 על ידי עומר בר יוחאי, עומרי רגב ואביב צידון.
שותפויות לחלוקת סיכונים אפשרו את המשך העבודה.
בפברואר 2018, הוטס כטב"ם בקנה מידה מלא במשקל 290 ק"ג כדי לאמת את האווירודינמיקה ומערכת בקרת טיסה של המטוס.
חברת קוקאם נבחרה כדי לספק הסוללות ליתיום פולימר כדי להניע את אב הטיפוס בקנה מידה מלא.
במקביל, החלה העבודה על מערכת החשמל והרכבת ההנעה.
אוויאיישן חברה אל האוניברסיטה האווירונאוטית Embry-Riddle באביב 2019 כדי להשיק תוכנית מחקר ופיתוח בקמפוס פרסקוט באריזונה.
התוכנית התמקדה בניתוח ביצועים, אימות ובדיקה, יחד עם תכנון מקדים ובדיקות משנה בקנה מידה של מושגי תכנון והנעה חשמלית עתידיים.
בתחילת 2019 הבטיחה אוויישן השקעה של 200 מיליון דולר לכיסוי הסמכה וייצור בזמן שאב הטיפוס הראשון הורכב בעיירה ואן בצרפת.
באפריל 2019 בחרה אוויאיישן במנוע החשמלי Magni250 מתוצרת MagniX בחוזק 375 כ"ס ובסל"ד של ב-1,900 כחלופה למנועי ה-260 כ"ס של סימנס.
במהלך הסלון האווירי בפריז ביוני 2019 הוצג דגם בקנה מידה מלא של אליס.
הלקוח הראשון של חברת התעופה הוכרז: קייפ אייר שבסיסה בהייאניס, מסצ'וסטס.
קייפ אייר הזמינה 92 מטוסים, במחיר של 4 מיליון דולר כל אחד.
קבוצת המשקיעים קלרמונט מסינגפור לקחה 70% ממניות אוויאיישן באוגוסט 2019. באוקטובר 2019 הוזמנו מעל 150 מטוסי אליס על ידי שתי חברות אמריקאיות, אך עדיין נדרשה השקעה נוספת של 500 מיליון דולר כדי להתחיל בייצור סדרתי.
ב-22 בינואר 2020 פרצה שריפה ואב הטיפוס נהרס.
השריפה פרצה בתא סוללה מתחת לרצפה הממוקם ב"אזור מפעיל/נוסעים".
ב-18 במאי 2020 הכריזה GKN תעופה וחלל על שותפות עם אוויאיישן בעיצוב וייצור החיווט של הכנף, חיזוק וחיווט חשמלי של מסגרות האוויר הבאות של אליס.
עד דצמבר 2020 צפויה חברת אוויאיישן להעלות עיצוב שונה של אליס בשנת 2021, כאשר מנועי קצה הכנף יועברו, לפני הסמכה במחצית השנייה של 2023.
ביולי 2021 חשפה אוויאיישן את התצורה המעודכנת עם זנב T ושני מנועים חשמליים בחוזק 850 כוח סוס מדגם Magni650 בכל צד של גוף המטוס האחורי, במטרה להטיס את המטוס לראשונה באותה שנה.
שתי גרסאות של אליס תוכננו במקור.
הדגם הראשוני ללא דיחוס של הקבינה שמיועד להיות מונית אווירית, כאשר האנרגיה מאוחסנת בסוללת ליתיום-יון.
זה צפוי לגדול ככל שהטכנולוגיה של הסוללה תשתפר.
הסוללות מספיקות ליותר מ-1,000 מחזורים, שוות ערך ל-3,000 שעות טיסה, ואז ידרשו החלפה בעלות של 250,000 דולר – מחצית מהחיסכון בעלות ההפעלה, בדומה לשיפוץ מנוע בוכנה.
45% מנתיבי האוויר הם בטווח של פחות מ-565 מייל (1,050 קמ) ב-260 קשר (482 קמ"ש), או 55% מטיסות חברות התעופה לפי נתוני של Flightglobal.
למערכת ההנעה החשמלית יהיה מתח גבוה יותר ממערכות החשמל הנוכחיות.
שלושה מנועים בחוזק 260 קילוואט (350 כוח סוס) מניעים שני מדחפים דוחפים המותקנים על קצות הכנפיים, הממוקמים בקצה הכנף כדי לשפר את היעילות, והשלישי מותקן בזנב.
חברת מגנאי אווירונאוטיקה האיטלקית מספקת את כן הנסע וכבר ייצרה את הציוד עבור פיאג'ו P.180 אוואנטי בגודל דומה.
הוא ייבנה בטכנולוגיה קיימת, כולל מבנה מורכב, הנעה משלושה מנועים חשמליים של סימנס ומערכות בקרת טיסה של Honeywell, כולל נחיתה אוטומטית.
במשקל של 3,700 ק"ג, הסוללות מהוות 60% ממשקל ההמראה של המטוס.
החברה מתכננת שהטעינה תבוצע באמצעות רכבי טעינה ניידים, בדומה למשאיות דלק תעופתיות.
כל שעה של זמן טיסה צפויה לדרוש זמן טעינה של 30 דקות.
התאים דומים לאלה של סוללות בתעשיית הרכב.
הרוכשת הראשונה של אליס הייתה קייפ אייר, חברת תעופה אזורית המשרתת את צפון מזרח ארצות הברית וגם את הקריביים.
באוגוסט 2021 הודיעה דויטשה פוסט כי הזמינה 12 מטוסים לשימוש DHL להובלת מטענים, כאשר האספקה מתוכננת לשנת 2024.
במהלך שידור סדרת הטלוויזיה "אווטאר", וגם לאחר סיום שידורה, התפרסמו מספר ספרי קומיקס המבוססים על עולמה של הסדרה, הכוללים רומנים גרפיים, קומיקס קולנועי ואנתלוגיות סיפורים קצרים ומהווים חלק מהזיכיון האמריקאי "אווטאר: כשף האוויר האחרון".
במהלך תקופת שידור הסדרה "אווטאר: כשף האוויר האחרון", יוצרי הסדרה מייקל דנטה דימרטינו ובריאן קונייצקו עיבדו סצנות מקוריות מהסדרה לקומיקס קולנועי שהופץ בשמונה חוברות קומיקס בין השנים 2006-2008 במקביל לשידור סדרת הטלוויזיה.
הקומיקס הגיע לתפוצה גבוהה עם למעלה מחצי מיליון עותקים.
+חלקתאריך יציאהכתיבהאמנותהוצאהסוג מדיהביבליוגרפיה125 בינואר 2006מייקל דנטה דימרטינואמנות מ"אווטאר: כשף האוויר האחרון"Tokyopop (Mixx Entertainment)קומיקס קולנועי23 במאי 2006מייקל דנטה דימרטינו ובריאן קונייצקו326 ביולי 2006בריאן קונייצקו47 במרץ 2007בריאן קונייצקו517 ביוני 2007בריאן קונייצקו612 בספטמבר 2007מייקל דנטה דימרטינו ובריאן קונייצקו711 ביוני 2008מייקל דנטה דימרטינו ובריאן קונייצקו86 באוגוסט 2008מייקל דנטה דימרטינו ובריאן קונייצקו
טרילוגיית "ההבטחה", שפורסמה ב-2012 בשלושה חלקים, עוסקת במושבות אומת האש שנבנו בשטחים הכבושים בממלכת האדמה, אשר מאוחר יותר הפכו לרפובליקה המאוחדת ב"האגדה של קורה".
הטרילוגיה החמישית, והאחרונה שנכתבה על ידי לואן יאנג, "צפון ודרום", מתארת את חזרתם של קטרה וסוקה לשבט המים הדרומי, ואילו הטרילוגיה השישית בסדרה, "אי איזון", נכתבה על ידי פיית' ארין היקס ועוסקת בימיה הראשונים של העיר רפאבליק סיטי.
בספטמבר 2006, פורסמה על ידי מגזין ניקלודיאון חוברת ספיישל של הזיכיון.
החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת המים" ו"האווטאר סוקה", יחד עם ראיונות וכתבות שונות העוסקות בסדרת הטלוויזיה.
בספטמבר 2007, פורסמה חוברת ספיישל שנייה בשם "Enter: The Fire Nation".
החוברת יצאה לאור לאחר סיום שידור העונה השנייה בטלוויזיה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבין שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה.
גם לספיישל זה התווספו ראיונות וכתבות שונות בנושא סדרת הטלוויזיה.
רבים מהקומיקסים נכתבו ואוירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".
קומיקסים שיצאו לרגל יום קומיקס חינם
מלבד הרומנים הגרפיים, דארק הורס קומיקס גם הוציאו לאור שש חוברות קומיקס קצרות לרגל יום הקומיקס חינם ובהן סיפורים קומיים קצרים מהעולם של כשף האוויר האחרון.
Zombies , BandetteMatcha Makersיוצרי מנצ'טה14 באוגוסט 2021נדיה שאמסשרה אלפגיהסוואנה גנוצ'אוהאגדה של קורהAang's Unfreezing Dayהיום ההרוס של אנג7 במאי 2022קלי לי מילרדיאנה סים, כריסטיאן גילנרדו-גודרומייקל אטויההאגדה של קורה
אווטאר: כשף האוויר האחרון – ההרפתקאות האבודות
ביוני 2011 פורסמה אנתולוגיה בה נאספו עשרים ושישה סיפורים קצרים אשר פורסמו כבר לפני כן לפחות פעם אחת, בעיקר במגזין ניקלודיאון או כחלק מאוספי DVD, בין השנים 2005–2011.
אווטאר: כשף האוויר האחרון – הרפתקאות הצוות
ב-2 באוקטובר 2019 יצאה לאור אנתולוגיה נוספת, "אווטאר: כשף האוויר האחרון – הרפתקאות הצוות", בה נאספו סיפורי הקומיקס שיצאו לרגל יום הקומיקס חינם של 2013, 2014 ו-2015, יחד עם עוד כמה סיפורים קצרים מקוריים שנוצרו במיוחד עבור אוסף זה.
ב-28 באוקטובר 2020, יצאה לאור מהדורה המאגדת את שתי האנתולוגיות בכריכה אחת, בעלת 312 עמודים.
הרומנים הגרפיים יצאו על ידי דארק הורס קומיקס גם במהדורה מורחבת בכריכה קשה הכוללת עמודי סקיצות, הערות והסברים.
מאז 2016 תורגמו חמישה ספרים לעברית על ידי המתרגמת הישראלית אורנה כץ ויצאו על ידי חברת ההוצאה כנרת זמורה-ביתן דביר.
אווטאר: כַּשָּף האוויר האחרון – הרפתקאות הצוות הוא אנתולוגיה ורומן גרפי שפורסם על ידי דארק הורס קומיקס.
הרומן אוסף את סיפורים שיצאו לרגל יום הקומיקס חינם של 2013, 2014 ו-2015 יחד עם עוד כמה סיפורים קצרים מקוריים שנוצרו במיוחד עבור אוסף זה.
הספר תוכנן במקור לצאת בספטמבר 2018, אך הוצאתו נדחתה מספר פעמים ולבסוף הספר שוחרר ב-2 באוקטובר 2019 והוא חלק מסדרת ספרי הקומיקס שיצרו מייקל דנטה דימרטינו ובריאן קונייצקו המתרחשים לאחר עלילת הסדרה אווטאר: כשף האוויר האחרון ומהווה חלק מהזיכיון האמריקאי "אווטאר: כשף האוויר האחרון".
שם באנגלית שם בעברית כתיבה אמנות צבעים אותיות"Rebound"†"ריבאונד"ג'ין לואן יאנגריאן הילמייקל הייזלר"The Substitute""התחליף"דייב שיידטקורבוס הקטן"Shells"†"צדפים"ג'ין לואן יאנגפיית' ארין היקסכריס פיטרמייקל הייזלר"Sokka's Poem""השיר של סוקה"רון קורטגהג'ין לואן יאנגלארק פיאןג'ין לואן יאנג"Toph and the Boulder""טופ והבולדר"שרה גוטרנטלי ריסשרה גוטר"Origami""אוריגמי"קיקו יוז"Sisters"†"אחיות"ג'ין לואן יאנגקרלה ספיד מקנילג'ן מנלי לימייקל הייזלר"The Scarecrow""הדחליל"דייב שיידטקוני יובניניז
† - מציין סיפורים שהופיעו בגיליונות ליום הקומיקס חינם.
אווטאר: כַּשָּף האוויר האחרון – השחר של יאנגצ'ן הוא הרומן השלישי בזיכיון האווטאר ומביא לראשונה את סיפור ילדותה ועלייתה של אווטאר יאנגצ'ן.
הוא נכתב על ידי FC Yee ויצא לאור בארצות הברית ב-19 ביולי 2022 על ידי Amulet Books.
הספר מספר את סיפורה של אווטאר יאנגצ'ן, נוודת אוויר ממקדש האוויר המערבי, אשר נולדה לאחר מותו של אווטאר סאטו.
ומתאר כיצד הפכה מילדה חסרת ביטחון, למנהיגה נערצת.
במהלך הספר היא חוותה זיכרונות רבים מגלגולי האווטארים הקודמים ונאלצת להתמודד עם משברי אמון רבים.
יאנגצ'ן הופיעה בקצרה בסדרה אווטאר: כשף האוויר האחרון ובקומיקס "הקרע".
הספר נכתב על ידי FC Yee, מחברם של הרומנים "עלייתה של קיושי" ו"הצל של קיושי".
מייקל דנטה דימרטינו, אחד מיוצרי הסדרה, עזר בכתיבת הספר ונתן את אישורו לעלילה.
אמנות הכריכה של הספר נוצרה על ידי רולה צ'אנג.
הספר יצא לאור בארצות הברית ב-19 ביולי 2022 על ידי הוצאת הספרים.
חברת בארנס אנד נובל הוציאה מהדורה בלעדית של הספר בה נוספו שמונה עמודים נוספים עם אומנות איורי הדמויות.
דניאל קוצ'ר מאתר האינטרנט SMAG news כתב כי הכתוב בספר מאשש את תיאורית המעריצים כי הנזיר ג'יאטסו נהרג בעת שחנק את כשפי האש בעזרת כשפות אוויר.
קאלי פלאג מהאתר polygon שיבחה את הקונפליקטים שחוה יאנגצ'ן וציינה כי העלילה בוגרת יותר לעומת סדרת האווטאר והרומנים הקודמים בזיכיון.
ג'יימי סוגה מ-Geekiary שיבחה את הקצב המהיר בהתקדמות העלילה וציינה כי היא דומה לעלילת האגדה של קורה.
קריסטן צ'אבס מ-Temple of Geek שיבח את הידידות המתוארת בין יאנגצ'ן לקאוויק וברנטון סטיוארט מהאתר CBR ציין כי הספר מתאר יכולות כשפות משוכללות לעומת הסדרות והרומנים הקודמים בזיכיון.
אווטאר: כַּשָּף האוויר האחרון – ההבטחה הוא רומן גרפי בעל שלושה חלקים מאת ג'ין לואן יאנג.
הוא חלק מהזיכיון האמריקאי "אווטאר: כשף האוויר האחרון" ומהווה המשך ישיר לעלילת סדרת הטלוויזיה "אווטאר" של ניקלודיאון וכפריקוול לסדרה "האגדה של קורה".
עלילת הקומיקס מתעסקת במושבות אומת האש שנבנו בשטחים הכבושים של ממלכת האדמה, אשר מאוחר יותר הפכו לרפובליקה המאוחדת באגדה של קורה.
החלק הראשון יצא לאור על ידי חברת ההוצאה דארק הורס קומיקס ב-25 בינואר 2012, החלק השני יצא ב-30 במאי ונכלל ברשימת רבי-המכר של הניו יורק טיימס וב-26 בספטמבר יצא לאור החלק השלישי והאחרון של הספר.
בעקבות תבוסתו של שליט האש אוזאי וסיום מלחמת מאה השנים, מייסדים אווטאר אנג, שליט האש החדש, צוקו, ומלך האדמה קואי את "תנועת חידוש ההרמוניה" אשר מטרתה לעזור בפירוק המושבות שכבשה אומת האש במהלך המלחמה מממלכת האדמה ולהחזיר את התושבים כשפי האש לאומת האש.
בעקבות חששו של צוקו כי הוא ישתנה לרעה וידמה לאביו, הוא ביקש מאנג כי יבטיח לו שאם הוא יבחין כי הוא הופך דומה לאביו יהיה עליו להרוג אותו.
שנה לאחר מכן, צוקו עובר ניסיון התנקשות על ידי קורי מורישיטה, במחאה על רעיון התנועה לחידוש ההרמוניה.
לאחר שנודע לו כי מורטישטה היא בתו של ראש העיר יו דאו, המושבה הראשונה שהוקמה בממלכת האדמה, יוצא צוקו לעבר המושבה על מנת להתעמת עם ראש העיר.
במהלך סיורו בעיר מגלה צוקו כי כשפי האש וכשפי האדמה במושבת יו דאו יצרו לעצמם תרבות משותפת וחדשה וכי הם רואים עצמם חלק נפרד הן ממלכת האדמה והן מאומת האש.
בעקבות כך, מסיר צוקו הן תמיכתו בתנועה לשיקום ההרמוניה.
הסרת התמיכה של צוקו מעוררת מחאה מצד אנשי ממלכת האדמה וגורמת לאנג וקטרה לנסוע ליו דאו ולהתעמת עם צוקו.
גלגולו הקודם של אנג, אווטאר רוקו, מתגלה אל אנג ומפציר בו לקיים את הבטחתו לצוקו ולהרוג אותו.
הוא מזכיר לו מעברו שלו, כי היסוסו להרוג את שליט האש סוזין גרם בסוף לפרוץ מלחמת מאה השנים ואומר לאנג כי אל לו לטעות כמוהו.
בהגיעם ליו דאו מתעמת אנג עם צוקו ואף נכנס למצב אווטאר ואומר לו "אולי הבטחה היא באמת הבטחה" אך לבסוף קטרה ממתנת אותו.
לאחר מכן, אנג וצוקו מסתובבים ברחבי המושבה וצוקו מנסה להסביר לאנג מדוע נטש את התנועה לחידוש ההרמוניה.
למרות שראה בעצמו את שגשוגה של המושבה, אנג נשאר בדעתו כי על כשפי האש לחזור לאומת האש בטענה כי הישארותם בשטחים הכבושים תפגע בשלום העולם.
קטרה מציעה כי יו דאו תהיה חריגה אך צוקו דורש כי דין ביטול הפינוי יהיה לגבי כל המושבות.
אנג מסכים לנסות לארגן פגישה של צוקו עם מלך האדמה.
בינתיים מתגברים ההפגנות של מתנגדי המושבות וצוקו חוזר לאומת האש, שם הוא מתייעץ עם אביו הכלוא, אוזאי.
אנג וקטרה מגיעים לבה-סינג-סה – בירת ממלכת האדמה, על מנת לשכנע את מלך האדמה קואי לבוא לדון עם צוקו.
מתוך מטרה להיראות חזק, מסרב קואי להצעה ומצהיר כי הוא ישלח את צבא ממלכת האדמה על מנת שיפנו את המתנחלים בכוח.
אנג וקטרה חוזרים ליו דאו ומנסים להזהיר את המתנחלים מכוחות הצבא העתידים להגיע.
לאחר מכן פוגש אנג את מועדון המעריצים שהקימו לכבודו דבר אשר גורם לקטרה לקנא.
בינתיים, אוזאי מספר לצוקו על אירוע בילדותו בו התלבט צוקו האם עליו לתמוך בטורף הרעב או בנטרף המסכן.
צוקו אומר כי הוא בא לשאול כיצד אוזאי הצליח להיות רגוע כשעול הממלכה היה על כתפיו ואוזאי אומר לו כי הסיפור שסיפר הוא המענה לשאלה.
בפגישתם הבאה, מביע צוקו את מסקנתו כי היה עליו לתמוך בנץ הטורף אשר הוא היה הצד החזק והמכובד, כמשל לכך שעליו לתמוך כעת בכשפי האש.
אך אוזאי אומר כי המעשה הנכון נקבע על פי רצונו האמיתי של צוקו בתור שליט האש ורצון זה עצמו הוא הגורם שהופך את המעשה לנכון, לתמוך בכשפי האש, צדם של החזקים.
צוקו מביע את תוכניתו להיוועץ באווטאר ולא להסתמך על רצונו בלבד, ובתגובה אוזאי מתפרץ עליו ואומר לו לעזוב את המקום.
באותו זמן, טוף הקימה ביו דאו בית ספר ללימודי כשפות בו אימנה שלושה כשפי אדמה.
אך בעקבות סכסוך עם מורה כשפות אש הם קבעו דו-קרב בין תלמידיהם לעוד שלושה ימים בו ייקבע גורל בית הספר של טוף.
סוקה מציע להתאמן עם התלמידים אך לא היה מודע שכולם נכשלו בלימודי כשפות מתכת.
לאחר כמה ניסיונות ללמד אותם טוף מתייאשת ואומרת לסוקה כי היא גייסה אותם ללימודים מתוך אמונה שיהפכו לכשפי מתכת אך בפועל הכריחה אותם להפוך למשהו שהם לא, בדומה לאיך שהוריה נהגו כלפיה.
לאחר שהתלמידים שומעים את השיחה הם מבינים כי הם יכולים לעשות יותר ממה שעשו עד עכשיו ומקבלים מוטיבציה חדשה שגורמת להם להצליח לכשף מתכת ולבסוף אף נצחו בקרב ובית הספר נשאר בידיה של טוף.
מיי, בת זוגו של צוקו מגלה משומר בית הכלא כי צוקו נפגש עם אביו ובעקבות כך נפרדת ממנו משום ששמר ממנה סודות.
זמן קצר לאחר מכן, צוקו מגלה כי צבא מלך האדמה צועד לכיוון יו דאו ומגייס בתגובה את כוחותיו על מנת שיגנו על המתיישבים.
בזמן שאנג וקטרה מזהירים את תושבי המושבה הם פוגשים את המפגנים לאחר שהאחרונים תקפו אותם.
אנג וקטרה מזהירים אותם מצבא מלך האדמה אנג מתכעס ומתאכזב לאחר שמגלה כי חברים במועדון המעריצים שלו בעיר קעקעו את עצמם בקעקועים המסורתיים של נוודי אוויר, הוא חושב שהם מתייחסים למסורת שלו כאל משחק.
בעוד צוקו מתלבט במהלך ההפלגה לממלכת האדמה בשאלה האם הוא עושה את הדבר הנכון, אנג מתדיין עם קטרה לגבי התגובה המתאימה ואומר לה כי הוא לא יסבול מצב בו אומה אחת פולשת לשטח אומה אחרת ועל כן הוא יעמוד לצד התנועה לחידוש ההרמוניה ויעמוד בהבטחה לצוקו.
בינתיים, סוקה, טוף וסוקי, שהזהירו את אנג וקטרה לגבי התקדמותו של צוקו, מנסים לעכב את צבא אומת האש מחשש שעימות עם צבא ממלכת האדמה יתפתח למלחמה נוספת.
למרות זאת, כוחות האש הגיעו למושבה ועמדו מול כוחות מלך האדמה בראשות הגנרל האו שהגיעו זה עתה.
בעזרת כשפות מתכת טוף הורסת את הטנקים של אומת האש וגנרל האו מורה לחיילים שלו לנצל את ההזדמנות ולתקוף את אומת האש, צוקו בתגובה מורה לחייליו להגן על המושבה ולתקוף בחזרה.
ככשני הצבאות באו לידי התנגשות אנג נכנס למצב אווטאר ומתעמת עם צוקו, קטרה שוב עוצרת בעד אנג ומסבירה לו על התרבות החדשה שהתפתחה במושבות ושואלת מה המשמעות של הפרדת העמים עבור עתידם, שהרי גם הם מאומות שונות.
בעצתה, אנג עוזב את המקום כדי להחליט על דרך פעולה.
בזמן המדיטציה, רוקו מציע לו לחשוב על גורל העולם ולקיים את הבטחתו.